स्थानीय जनपद के मनेरगा कार्यालय में मनमर्जी थमने का नाम नहीं ले रहीं है। गत माहों पूर्व मनमर्जी पूर्वक ग्राम रोजगार सहायकों का कम वेतन डालने का मामला काफी तूल पकड़ने के बाद सीईओ के हस्तक्षेप के बाद रोजगार सहायक शांत हुऐ थे। मगर अब मनरेगा कार्यालय की एक अलमारी में मनरेगा की हजारों जॉब कार्ड धूल खाने का मामला सामने आया है। स्टोर रूम की जगह मनरेगा के मुख्य दरवाजे के समीप ही खुली अलमारी में यह कार्ड रखे हुए हैं। लेकिन विभागीय अधिकारियों का इस ओर ध्यान नहीं है। इस संबध में मनरेगा के एपीओ दिग्विजयसिंह बघेल ने बताया कि पुस्तके स्टोर में अतिरिक्त रखी है। जिन पंचायतों को पीएम आवास के तहत जॉब कार्ड की पुस्तकों की आवश्यकता होगी उन्हें दे दी जाएगी।